# C215 (artista)

Christian Guémy (Bondy, 1973), més conegut pel pseudònim de C215, és un artista urbà francès que empra la tècnica de l'estergit.
Els seus temes preferits són la infantesa, l'esquerra política, l'amor i els animals (gossos, gats i ocells), especialment presents en les seves obres urbanes. El seu model principal és el seu fill Elijah, nascut el 2003. Les dimensions de les seves obres es mantenen a escala humana, només rarament produeix murals més grans.

## Biografia

Christian Guémy va néixer l'octubre de 1973 a Bondy. El gener de 2021 va revelar que el seu naixement va ser el resultat d'una violació comesa dins de la seva família i que la seva mare es va suïcidar als 18 anys, quan ell tenia 5 anys, fet pel qual el van criar els seus avis. A la universitat va obtenir diversos títols: màster en història, màster en història de l'arquitectura, i un altre en història de l'art a la Sorbona. Més endavant es va convertir en responsable d’estudis d'un sindicat del moble, abans de treballar com a responsable d'exportacions a la indústria tèxtil i després al món financer.
C215 va produir les seves primeres obres el 2006. De petit, però, va dibuixar còmics per a la revista escolar així com caricatures de professors i estudiants. L'estiu de 1989, als 15 ans anys, va fer alguns grafits, però ho va deixar no sentint-se represenat amb el moviment hip-hop.
Es va traslladar a Vitry-sur-Seine l'any 2006 i va començar a fer pintures amb plantilla. El 2013 va crear un mural de 25 metres a París, al metro Nationale, que representava un gat. El 2013 també va pintar la cara de la ministra de Justícia, Christiane Taubira, aleshores objectiu d'atacs racistes. El 4 de gener de 2016, l'artista dibuixa un retrat múltiple del policia Ahmed Merabet, una víctima de l'atemptat contra Charlie Hebdo.
Arran de les eleccions presidencials franceses de 2017, C215, per encàrrec de la revista L'Obs, va abordar el tema del candidat de La France insoumise, Jean-Luc Mélenchon, i en va fer diversos retrats.En ocasió de la panteonització de la magistrada Simone Veil, C215 va realitzar dos retrats d'aquesta lluitadora, deportada a Auschwitz-Birkenau perquè jueva, a les bústies de l'ajuntament del districte 13 de París.
Al març de 2020, va crear un fresc al districte 10 de París en memòria de Laurent Barthélémy, un adolescent ivorià de 14 anys que va morir al tren d'aterratge d'un avió mentre intentava arribar a França. El mateix any va pintar el retrat d'Aïcha Issadounène, la primera caixera víctima del Covid-19, en una paret de la ciutat de Saint-Ouen on vivia. A finals de juliol 2020, va realitzar el retrat del doctor Jean-Jacques Razafindranazy, un dels primers metges que va morir de Covid-19 a França, a l'entrada del centre hospitalari de Soissons on exercia, en presència de l'alcalde de la ciutat i la família del metge d'urgències difunt. El desembre de 2020 va produir retrats de resistents comunistes que va posar a disposició de L'Humanité.
L'any 2021 va crear dues obres permanents a l'estació de metro Lucie Aubrac de Bagneux amb la imatge del resistent. El 22 de març de 2022, C215 va anar a Ucraïna a pintar, i el 2023 (fins al 25 de febrer) va presentar a l'Assemblea Nacional el seu treball realitzat allà. El juny de 2022 va inaugurar una exposició encarregada pel Memorial de la Shoah en homenatge als infants deportats. El mateix any va elaborar el cartell del Premi Samuel Paty, atorgat per l'associació de professors d'història i geografia en homenatge al professor assassinat.

## Galeria

* Carrer Pixérécourt, a París
* Treball a Djerbahood, Tunísia
* Carrer Condorcet a Reims
* Brooklyn
* Londres
* Milà

## Referències

* ↑ StreetArtNews «C215 Interview (French)» (en francès). YouTube, 25-08-2013.
* ↑ Anne Brigaudeau. «#MeTooInceste : comment le hashtag a émergé sur les réseaux sociaux pour aider les victimes à témoigner». francetvinfo.fr, 17-01-2021.
* 1 2 Andréas Petit «Derrière les visages de C215» (en francès). Libération, 26-02-2013.
* ↑ Vincent Morgan «Interview C215» (en francès). FatCap, 15-06-2009. Arxivat de l'original el 2017-11-23 [Consulta: 3 març 2023].
* ↑ Sophie Pujas «C215 : « Ce que je fais est un art contextuel »» (en francès). artistikrezo.com, 31-07-2016.
* ↑ Etienne Gallais «Sur les traces de C215 – Interview à cœur ouvert avec le roi du scalpel» (en francès). Urban Art Paris, 01-04-2013.
* ↑ Street Art Paris «Interview with C215 aka Christian Guemy» (en anglès). Street Art Paris, 20-03-2012.
* ↑ Antoine Duchamp «C215 - Interview pour Beware Magazine» (en francès). Beware Magazine, 27-03-2013.
* ↑ «Une œuvre du street artist C215 rend hommage à Taubira» (en francès). La Croix, 08-11-2013. Arxivat de l'original el 2022-01-18. ISSN: 0242-6056 [Consulta: 17 gener 2022].
* ↑ Lauren Provost «L'artiste C215 nous parle de son pochoir pour rendre hommage à Ahmed Merabet, policier assassiné par les frères Kouachi» (en francès). Le Huffington Post [Consulta: 7 gener 2016].
* ↑ Lauren Provost «L'artiste C215 nous parle de son pochoir pour rendre hommage à Ahmed Merabet, policier assassiné par les frères Kouachi» (en francès). huffingtonpost.fr, 05-01-2016.
* ↑ Julien Bouisset «Dans les coulisses de la couverture de "l'Obs" dessinée par le street artist C215». Nouvelobs, 19-09-2017.
* ↑ Céline Carez et Aurélie Ladet «Paris : émotion avec C215 venu repeindre le portrait tagué de Simone Veil» (en francès). Le Parisien, 12-02-2019.
* ↑ Benjamin Jérôme. «La fresque en hommage à Laurent prend vie» (en francès). leparisien.fr, 06-03-2020.
* ↑ Victor Vasseur. «"C'est un peu comme déposer des fleurs sur sa tombe"» (en francès). francetvinfo.fr, 03-06-2020.
* ↑ L'Union. «L’artiste C215 réalise l’ultime hommage au docteur Razafindranazy de Soissons» (en francès). lunion.fr, 20-07-2020.
* ↑ Latifa Madani «L’artiste C215 rend hommage aux résistants communistes». l'Humanité, 04-12-2020.
* ↑ Adelaïde Tenaglia. «Ligne 4 : dernières finitions pour les nouvelles stations de métro à Bagneux et Montrouge». Les Echos, 31-12-2021.
* ↑ «Le street artiste C215 peint «des sourires et de l'humanité» sur les murs de l'Ukraine» (en francès). Le Figaro, 09-04-2022. [Consulta: 9 abril 2022].
* ↑ Assemblée nationale. «Slava Ukraini, l'Assemblée nationale expose C215» (en francès). Assemblée nationale, 29-01-2023.
* ↑ Le Bonbon. «Au Mémorial de la Shoah et dans le Marais, partez à la découverte d'un incroyable parcours de street art» (en francès).
* ↑ «Deux ans après la mort du professeur, le prix Samuel Paty sera remis, pour la première fois, le 15 octobre». JDD, 11-09-2022.
* ↑ Ben Cheikh, Mehdi. Djerbahood (en francès). Albin Michel, 2015. ISBN 978-2-226-25918-9.